Gar tewsatin timaynutin i d-yufraren ass-a di tsekla taqbaylit tatrart, ad nebder ccna d umezgun, imi d tigi i yeṭṭfen amḍiq meqqren di tsekla n tizi n wass-a. D tigi isseqdacen aṭas yinaẓuren n lweqt-agi iwakken ad fken tiktiwin-nsen yerna ad senfalin iḥulfan-nsen, daɣen akken ad sqarben tugna ɣer umseflid ; lameɛna macci win id yekren ad yuɣal d amedyaz neɣ d anaẓur ad testeɛref yis-s tmetti, imi llan wid i tt-id-iɣelten sɣur yimawlan-is d ṣṣenɛa llan wiyaḍ lulen-d yis-s sɣur Rebbi seg wasmi llan d imecṭh.